Віктар Іванавіч Іўчанкаў

Віктар Іванавіч Іўчанкаў (, в. Хадынічы, ) — беларускі мовазнавец і журналіст. Загадчык кафедры медыялінгвістыкі і рэдагавання факультэта журналістыкі Беларускага дзяржаўнага ўніверсітэта. Доктар філалагічных навук (2004), прафесар (2005).

 Навуковая дзейнасць 
Скончыў Брэсцкі дзяржаўны ўніверсітэт імя А. С. Пушкіна (філалагічны факультэт, спецыяльнасць «Руская мова і літаратура», 1985), Інстытут мовазнаўства імя Я. Коласа АН БССР (аспірантура, 1988). Павышаў кваліфікацыю за мяжой: у ЗША (1995), Польшчы (1999), Швецыі (2002, 2007, 2009), Францыі (2003).

З 1989 года працуе ў БДУ, пачаў сваю кар’еру з пасады дацэнта. У 1996 годзе стаў загадчыкам кафедры стылістыкі і літаратурнага рэдагавання Інстытута журналістыкі БДУ. Член Беларускага саюза журналістаў з 1994 года. У 2000-х гадах працаваў саветнікам міністра адукацыі Беларусіhttps://belisrael.info/?p=31214.

Займаецца даследаваннем стылістыкі беларускай і рускай мовы, прысвяціў манаграфіі вывучэнню стыляў Уладзіміра Караткевіча і рускага пісьменніка Юрыя Казакова. Навуковыя інтарэсы: лінгвістыка публіцыстычнага тэксту, дыскурсны аналіз СМІ, стылістыка, арфаграфія.

Заснаваў у Беларусі навуковую школу дыскурснага аналізу СМІ. Яго праца «Дыскурс беларускіх СМІ. Арганізацыя публіцыстычнага тэксту»«Дыскурс беларускіх СМІ. Арганізацыя публіцыстычнага тэксту» дала старт фарміраванню ў мовазнаўстве і журналістыцы новага кірунку — лінгвістыкі публіцыстычнага тэксту. Апублікаваў у прэсе больш за 200 матэрыялаў па праблемах адукацыі, навукі і выхавання. З 1990 г. з-пад яго пяра выходзяць у друк артыкулы па пытаннях правапісу («Чырвоная змена», «Звязда», «Народная газета», «Настаўніцкая газета», «СБ. Беларусь сегодня», «Літаратура і мастацтва», «Крыніца», «Роднае слова», «Беларуская мова і літаратура», «Пачатковая школа», «Пралеска» і інш.). Адзін з асноўных распрацоўшчыкаў праекта новай рэдакцыі «Правіл беларускай арфаграфіі і пунктуацыі» (2006—2008 гг.). Аўтар больш як 380 навуковых і метадычных прац.

 Узнагароды і прэміі 
 Ганаровая грамата Дзяржаўнага камітэта Рэспублікі Беларусь па друку (1996);
 Грамата Міністэрства адукацыі Рэспублікі Беларусь (1998);
 Нагрудны знак «Выдатнік адукацыі Рэспублікі Беларусь» (1999);
 Падзяка Савета Міністраў Рэспублікі Беларусь (1992);
 Прэмія спецыяльнага фонду Прэзідэнта Рэспублікі Беларусь (2003);
 Нагрудны знак «Выдатнік друку Рэспублікі Беларусь» (2006);
 Ганаровая грамата Міністэрства адукацыі Рэспублікі Беларусь (2008, 2012);
 Ганаровая грамата Міністэрства інфармацыі Рэспублікі Беларусь (2008);
 прэмія Беларускага саюза журналістаў «Залатое пяро» за лепшую журналісцкую працу (2011);
 прэмія імя У. І. Пічэты (2011);
 Ганаровая грамата Нацыянальнага сходу Рэспублікі Беларусь (2012);
 Падзяка Міністра інфармацыі Рэспублікі Беларусь (2012);
 медаль Францыска Скарыны (2021)Указ Прэзідэнта Рэспублікі Беларусь ад 19 кастрычніка 2021 года № 410 «Аб узнагароджанні».

 Асноўныя працы 
 Дыскурс беларускіх СМІ. Арганізацыя публіцыстычнага тэксту. Мінск, 2003.
 Студенческая печать: проблематика, дизайн, язык и стиль. Минск, 2008. (соавт. А. А. Градюшко, А. К. Свороб).
 Медыярыторыка: рытарычныя асновы журналістыкі, лінгвістыка публіцыстычнага тэксту, дыскурсны аналіз СМІ : курс лекцый. — Мінск, 2009.

 Спасылкі 
 http://para.by/articles/text/ivchenkov-viktor-ivanovich 
 http://www.journ.bsu.by/index.php?option=com_content&task=view&id=158 
 http://jf.spbu.ru/medialingvistika/2665-11195.html
 http://www.rs.unibel.by/main.aspx?guid=1091 

Катэгорыя:Журналісты Беларусі
Катэгорыя:Выкладчыкі БДУ
Катэгорыя:Мовазнаўцы Беларусі
Катэгорыя:Дактары філалагічных навук
Катэгорыя:Члены Беларускага саюза журналістаў